תכנית לבניית 9,400 דירות בהתחדשות תובא לאישור קבינט הדיור - נדל"ן | Bizportal
תכנית לבניית 9,400 דירות בהתחדשות תובא לאישור קבינט הדיור
התכנית הממשלתית כוללת 8 מתחמי פינוי בינוי באור יהודה, חדרה, ירושלים, אשדוד ונתניה. יפעת שאשא ביטון: "התחדשות עירונית היא המשימה הלאומית הבאה"
| 26/06/2019 10:07 (3)
שרת הבינוי והשיכון, יפעת שאשא ביטון, תביא היום (ד') לאישור קבינט הדיור את הצעת הרשות הממשלתית להתחדשות עירונית להכרזת 8 מתחמי פינוי ברחבי הארץ הכוללים כ-9,400 יחידות דיור. זאת לצורך קידומם בהליך מקוצר בותמ"ל.
רשימת הערים בהן תמליץ הרשות על המתחמים החדשים כוללת את אור יהודה, חדרה, ירושלים, אשדוד ונתניה. מבין המתחמים המוצעים, מדובר ב-3 מתחמים במסלול רשויות מקומיות ו-5 במסלול מיסוי המיועד לבעלי דירות או יזמים, המעוניינים להגיש בקשה להכרזה על מתחם פינוי בינוי לצורך הטבות מס.
בתחילת השבוע דיבר ראש הרשות להתחדשות, חיים אביטן, על הפוטנציאל שמציגה ההתחדשות כפתרון זול וכלכלי יותר למשבר הדיור, וטען לשיתוף פעולה עם רוב ראשי הרשויות בנושא. בנוסף, התייחס לפועלה של הותמ"ל בקיצור הליך המסלול התכנוני. לדבריו, "המספרים מדברים בעד עצמם, בשנת 2018 הגשנו לאישור הותמ"ל 18,700 יחידות דיור וכעת במחצית 2019 הגשנו קרוב ל-20 אלף יחידות דיור".
"נפעל להכפלת תקציב הרשות בכדי שנוכל לסייע ולממן תכנון התחדשות עירונית מקרית שמונה ועד אילת, גם בערי הפריפריה החברתית והגאוגרפית, ובערים לאורך קו השבר הסורי אפריקאי", אמר אביטן.
להלן פירוט הצעת הרשות לקבינט הדיור:
אור יהודה - הקמת 715 יחידות דיור חדשות במתחם "המלבן" בשכונת גיורא, במקום 156 דירות וותיקות הקיימות כיום.
חדרה - הקמת כ-1,240 יחידות דיור חדשות במתחם "הפיאצה" במרכז העיר, במקום 128 יחידות דיור ותיקות.
ירושלים - הקמת כ-1,800 יחידות דיור חדשות במתחם "הנורית" בשכונת קרית מנחם בדרום מערב העיר, במקום 677 יחידות דיור קיימות. במתחם מתוכננת בניה מעורבת של רבי קומות בעלי 12-27 קומות לצד גני ילדים ומתחם מסחרי. התכנית מסתמכת על הקצאת קרקע משלימה בשכונת רכס לבן.
נתניה - הקמת 505 יחידות דיור חדשות במסלול מיסוי במתחם "נורוק טהון" בצפון מערב העיר, במקום 164 יחידות דיור קיימות.
אשדוד - הקמת 5,135 דירות חדשות ב-4 מתחמים במסלול מיסוי: במתחם "הרותם- פלדות" מתוכננות להיבנות 1,390 דירות חדשות במקום 308 יחידות ותיקות. שלושה מתחמים נוספים באשדוד ממוקמים לאורך רחוב הרצל:
במתחם "המעפילים" ברובע ב' בעיר מתוכננות כ-2,360 יחידות דיור חדשות במקום 448 יחידות דיור ותיקות.
במתחם "נאות ספיר" ברובע ה' בעיר מתוכננות כ-880 יחידות דיור חדשות במקום 200 יחידות דיור ותיקות.
במתחם "אחד העם" ברובע ה' בעיר מתוכננות כ-505 יחידות דיור חדשות במקום 112 יחידות דיור ותיקות.
שרת הבינוי והשיכון, ח"כ ד"ר יפעת שאשא ביטון: "לתפיסתי, התחדשות עירונית היא המשימה הלאומית הבאה בארגז הכלים להרחבת היצע הדיור. ההכרזה על מתחמי פינוי בינוי כמתחמים מועדפים לדיור היא חיונית וחשובה על מנת לדאוג גם למרקם הוותיק של הישובים, זאת לצד תנופת הבניה החדשה דוגמת ה"מחיר למשתכן", פרויקט הדגל של שר האוצר כחלון".
תגיות: הרשות הממשלתית להתחדשות עירונית משרד הבינוי והשיכון פינוי בינוי
פרוייקטי תמא מחיר למשתכן וותמה"לים
בכל הכוח 27/06/2019 15:55
כל הגדלת ההיצע מרסק מחירי דיור. משקיעים ברחו ,יש היצע לכמה שנים . אחרי הקריסה דירה לא תעלה יותר 600 אלף .
אושר 26/06/2019 17:47
התחדשות עירונית תמיג מבורכת בעניי!! במיוחד כשעושים אותה בצורה טובה ואיכותית מבלי לגרום לרוכשים לשלם על כך ביוקר. ליד הבית שלי בבת ים יש פרוייקט מוצלח של התחדשות עירונית בניצוחו של פרי נדלן שנקרא בלו.
יהל 26/06/2019 14:41